Raudonasis akmuo

Raudonasis akmuo stūkso Alytaus rajone, Alytaus miškų urėdijos Sudvajų girininkijos Balkasodžio pušyno 44-ajame kvartale. Riedulys pasiekiamas iš kelio  pasukus Balkasodyje pietryčių kryptimi pagal kelio nuorodas (2 km) link Raudonojo akmens. Paskutinius 0,5 km mišku galima įveikti pėsčiomis siauru, pažymėtu ryškiais dažais, taku per krūmokšnius ir kirtavietę. Prie paminklo pastatytas trikalbis informacinis ženklas su išsamiais duomenimis.

Duomenys 

Akmens matmenys 3,5 × 2,7 × 2,5 m. Riedulį sudaranti uoliena – amfibolinis – biotitinis granitas (rapakivis), rausvai rudas su pilkais ir juodais intarpais. Akmenį sudaro šie mineralai: mikroklinas (70- 80 %), kvarcas – (10-20 %), plagioklazas (10-15 %), biotitas (3-5 %), cirkonas. Tekstūra – masyvi.

Raudonasis akmuo geologiniu paminklu paskelbtas 1964 metais.

Nuorodos 

 Saugomų teritorijų valstybės kadastras  
 Alytaus rajono gamtos paminklai. Raudonasis akmuo

Lietuvos rieduliai
Lietuvos gamtos paminklai
Alytaus rajono gamtos paminklai